Blokkebær

Blokkebær (Vaccinium uliginosum), også kalt skinntryte, mikkelsbær eller tryte, er en dvergbusk som ligner mye på blåbær.

 Navn 
Arten har minst tre navn i bruk. På vestlandet og nordover kalles den blokkebær, mens den kalles mikkelsbær på sørvestlandet og på sørlandet. I innlandet og på østlandet er det gjerne skinntryte den er kjent ved. Opp gjennom historien er den blitt kalt ved mange navn som vitner om et dårlig rykte. Eksempler på disse nedsettende navnene er "vassblåbær" og "dritbær".
 Utbredelse  
Denne svært lite krevende busken er meget vanlig i Norge, særlig på litt næringsfattige myrer og i næringsfattig furuskog. Den går også høyt opp i fjellet.

 Beskrivelse  
Lyngen har brune runde kvister og kan bli opptil 40 cm høy. Selv om lyngen ikke blir høyere enn noen få centimeter i fjellet kan den også der bære en god del bær. Bladene er blågrønne i fargen, men der buskene vokser tett kan det bli et flammende rødt teppe av løvet før det felles om høsten. Bæret ligner blåbær, men kan skilles fra blåbær ved at frøene og saften er fargeløs, litt grønnlig. 

 Bruk 
Bærene kan brukes på samme måte som blåbær, til saft, syltetøy og lignende. Man bør være påpasselig med å fjerne stilkene fra bærene før konservering siden de kan gi uønsket smak. Sammen med blåbær kan det settes vin på dem. Unge blader er søtlige i smaken og kan også spises. Den er blitt mistenkt for å være giftig på grunn av at det er blitt rapportert om ubehag etter store inntak av blokkebær. Det er derimot vist at det er knyttet til en mikroskopisk parasittsopp som kan opptre i bærene.

 Bildegalleri 

 Referanser 

 Eksterne lenker 


Kategori:Hvite blomster
Kategori:Lyngfamilien
Kategori:Bær
Kategori:Planter formelt beskrevet i 1753
Kategori:Norges flora
Kategori:Grønlands flora
Kategori:Svalbards flora
Kategori:Danmarks flora
Kategori:Planter formelt beskrevet av Carl von Linné
Kategori:Arktisk flora
Kategori:Karplanter på rødliste for Svalbard